text: Консерваторите с убедителна победа, Корбин се отказа да води Лейбъристите | Вестник "ДУМА"
  15 Август 2020събота23:38 ч.
  Консерваторите на премиера Борис Джонсън печелят парламентарните избори, при това доста убедително – с повече мандати в Камарата на общините. Екзит половете сочат, че торите ще имат 368 места, а за мнозинство са нужни 326. Партията на Джонсън подобрява резултата си спрямо последните парламентарни избори през 2017 г., когато имаха с 50 места по-малко. Това ще даде възможност на правителството да доведе докрай плановете си да извади Великобритания от ЕС възможно най-скоро.
  Лейбъристите останаха втори с 191 мандата. Лидерът им Джереми Корбин призна поражението и обяви, че няма да води партията на следващите избори. Шотландската национална партия ще има 55 места, а либералдемократите – 13.
  В реч в изборната нощ Джонсън благодари на хората, че са излезли да гласуват и подчерта, че вотът им се е превърнал в исторически – защото консерваторите вече имат шанс да изпълнят "волята на народа".